ইম্ফাল, জুলাই ২৭: দিরেক্টোরেট ওফ য়ুনিভার্সিটি এন্দ হায়ার এদ্যুকেসনগী মীৎয়েং মখাদা দি এম কোলেজ ওফ টিচার এদুকেসন ইম্ফালনা শীন্দুনা ইম্ফাল ওয়েষ্টকী মনুংদা লৈবা কোলেজশিংগী ওইনা দিষ্ট্রিক্ট লেভেল লৈবাক নীংবা ঈশৈ চাংদম্নবগী থৌরম অমা কোলেজ অসিগী হোল নম্বর ১দা পাঙথোকখ্রে।
 থৌরম অদুদা দি এম সী টি ঈগী প্রিন্সিপাল ডা.  আর কে লোকেন্দ্র, দি এম সী টি ঈগী আই ক্যু এ সী সেলগী কোওর্দিনেটর ডা.  কেনিকা খুরাইজম অমদি দিষ্ট্রিক্ট লেভেল পেট্রিওটিক সোং কম্পিটিসন ওর্গানাইজিং কম্মিটিগী মেম্বার ডা.  সী ঐচ তোম্বনা মথংশিৎনা প্রেসিডিয়াম মেম্বার ওইনা শরুক য়াখি।
 চাংদম্নবা অদুদা ডা.  বি.  বিদ্যাপতি শর্ম্মা, ডা.  আর কে সত্যদিত্যা অমদি শক্নাইরবা শৈশকপা কে দিনেশ শর্ম্মানা জজ ওইখি।  দি এম সী টি ঈনা অহানবা, গভর্ণমেন্ট হিন্দী টিচার্স কোলেজনা অনীশুবা অমদি ওরিয়েন্টল কোলেজনা অহুমশুবা তাখি হায়রি। 